AlexejDobrolubov/national_council_slovak_2010 huggingface dataset:
51. schôdza NR SR - 5.deň - B. popoludní
Dátum: 2021-11-30
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

10. Ďakujem pekne za slovo. Ja by som chcela iba poznamenať, že myslím si, že každý občan tejto republiky sa stretol s týmto problémom, či už išlo o hluk železničnej dopravy, nehovorím o leteckej, tam ani nie je možné nejak budovať nejaké zábrany, tá svojím charakterom, jednoducho to musíte, ten hluk musia trpieť blízko bývajúci občania. Železničná doprava detto. Tam sa snažia, samozrejme, o zdokonaľovanie vozňového parku, myslím znižovať tento hluk. Ale prudko sa rozvíja hlavne cestná doprava. Takže s týmto sa, myslím, stretávame všetci a je bez pochyby, že tento zákon prispeje k zlepšeniu životného prostredia a k ochrane zdravia všetkých občanov. Pán poslanec Beluský to perfektne zdôvodnil, komplexne sa chopil celej problematiky, aj čo sa týka výšky decibelov, tej hlučnosti, vzdialenosti atď. atď. Takže ja si myslím, že ide o veľmi užitočný a, myslím si, až život zachraňujúci zákon a preto by sme ho mali skutočne všetci podporiť. Ďakujem.
48. schôdza NR SR - 15.deň - A. dopoludnia
Dátum: 2021-11-12
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

148. Ďakujem pekne za slovo. Myslím si, myslím si, drahá koalícia, že vám náš kolega dokázal, že nám ide oveľa viac o zdravie. My si chránime (smiech v sále), my sa chránime ešte lepšie ako vy, aj keď je to nadsádzka. Tým chceme povedať, že vaše hoaxy a vaše klamstvá o tom, jak my navádzame, jak my stále vyzývame, aby sa neočkovali, je to nehoráznosť, je to a my si to vyprosíme. Nikto nikdy z nás nikoho nevyzýval, aby sa neočkoval. My len zdôrazňujeme sústavne a jedná sa, čo som počula aj od kolegov z iných strán z opozície, že žiadame dobrovoľnosť. Je to naše zdravie, na život a každý sa má dobrovoľne rozhodnúť. Nič iné. A stále to tu odznieva, opakujete to ako papagáji a nakoniec sa držíte hesla, že stokrát opakovaná lož bude pravdou! To je po prvé. Po druhé. Chcem uviesť ďalšie fakty na podporu tvrdení môjho kolegu. Včera som sa dozvedela od jednej pacientky, ktorá je chorá, onkologickej pacientky, že lekárka jej povedala, že až, už len do decembra majú sľúbené lieky, ktoré ona potrebuje a po decembri nevie čo. Čiže po decembri táto slávna vláda, táto, ten, to ministerstvo zdravotníctva zrejme onkologických pacientov z onkologického ústavu na Kramároch zrejme nechá zomrieť. Čiže uvidíme, nevedela, nemajú to sľúbené. Samozrejme, to sa musí naplánovať. Keď to v novembri nemajú sľúbené, to je veľmi-veľmi vážny problém. Ďalej. Je tu riešenie aj pre nás neočkovaných. Vo Švajčiarsku vzhľadom na to, že majú priamu demokraciu, bolo vyhlásené referendum. Tam sa ľudia vyjadria, či súhlasia s tým, aby boli rúška, aby boli testovaní a aby boli očkovaní. Takže, bohužiaľ, majú výhodu, že oni... (Prerušenie vystúpenia časomerom.)
48. schôdza NR SR - 14.deň - A. dopoludnia
Dátum: 2021-11-11
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

76. Ďakujem pekne za slovo. Ja by som tiež chcela ešte poukázať na jeden aspekt, ktorý vo svojej rozprave spomenul a zdôraznil aj kolega Martin Beluský, a síce na fakt, ktorý ma zaráža dennodenne, keď sú informácie o tom, že z nakazených, teda z pozitívnych pacientov, aké percento sú zaočkovaní a nezaočkovaní. Keby vakcína fungovala, tak by mala byť informácia, že chorí sú len nezaočkovaní. Teraz to percento zaočkovaných, ktorí sú – a sú, a ešte ste zdôrazňovali, že bude ľahší priebeh. Keď má niekto ľahší priebeh, hádam nepotrebuje ísť do nemocnice? Do nemocnice idú len ťažké priebehy. A v nemocniciach je od 20 do 30 % zaočkovaných, a dokonca dvomi vakcínami. Tak sa pýtam, ako funguje tá vaša vakcína, to vaše očkovanie. Kto má zaistené, že ten, kto sa zaočkuje, sa nenakazí, resp. nebude mať ťažký priebeh? To je jeden aspekt. V iných krajinách to už dávno pochopili. Vo Veľkej Británii absolútne nikoho nezaujíma, či je zaočkovaný, nezaočkovaný. Pri vstupe do krajiny musíte sa dať testovať, pretože vedia, že hlavne zaočkovaní, ktorí nie sú kontrolovaní, roznášajú COVID. V Paríži, konkrétny prípad, mi volala jedna priateľka, že chcela ísť do IKEY v Paríži a ukázala európsky zelený GreenPass, že je zaočkovaná dvomi vakcínami, jej povedali, nás to nezaujíma, to nie je žiaden dôkaz, že tu nebudete šíriť chorobu. Musíte ísť na test. V Českej republike už zaviedli tieto opatrenia, čo vy máte, už začali takým pokusom a skončilo to všetko na súdoch a občania, ktorí sa bránia na súdoch napriek tomu, že to je... (Prerušenie vystúpenia časomerom.)
48. schôdza NR SR - 12.deň - B. popoludní
Dátum: 2021-11-09
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

195. Ďakujem pekne. Pani kolegyňa Tabák, opakujem ešte raz, zákon nerieši tabletky, interrupcie, nič, zákon rieši pomoc ženám tehotným sa rozhodnúť, či pôjdu, alebo nepôjdu. Majú vôľu slobodne sa rozhodnúť a dostanú možnosť, že keď sa rozhodujú z finančných dôvodov, že sa cítia, že na to ekonomicky nemajú, tak sa im pomôže. Ešte raz, vy neviete čítať, neviete chápať predložené zákony a nepočúvate. Na pani Bittó Cigánikovú je to vzájomné, na jej chrapúnske a impertinentné hodnotenia, keď niekto má iný názor jako ona, bohužiaľ, sme často svedkami. Nebudem na to reagovať, je to pod moju úroveň. A, pán Cmorej, viete, tu sa nič nikomu, ja to nechápem, že jednoducho ja žasnem, jak vy neviete pochopiť obsah navrhovaného zákona. Neriešime žiadne interrupcie, v tomto zákone sa neriešia, ja teda nie som predkladateľ a ja som to, tu sa rieši pomoc tehotným ženám, aby sa mohli rozhodnúť slobodne. Nikto im nič nezakazuje, nikto im nič neobmedzuje, budú mať takú istú slobodnú vôľu sa rozhodnúť, ako mali aj v predchádzajúcom návrhu, chce sa im len pomôcť a chce sa im dať, že sa môžu rozhodnúť, áno, s tým, že sa im ponúkne pomoc. To je celé. Ďakujem pekne.
48. schôdza NR SR - 8.deň - B. popoludní
Dátum: 2021-11-02
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

46. Ďakujem pekne. Pán Gyimesi, každý máme svoje dojmy. Viete, občas vy si mýlite dojmy s pojmami a ja mám zase svoje dojmy, takže beriem na vedomie. Pán poslanec Taraba, ten problém slovenskej menšiny v Maďarsku je veľmi komplikovaný. Ja nemám čas to tu vysvetľovať. Tam nie sú ani podmienky. To nie je, že nevedeli vyslať učiteľov. To bola snaha, lenže tam neboli podmienky, tí učitelia tam nemali kde bývať a tak ďalej. Utekali, nikto tam nechcel ísť, lebo tak otrasné podmienky, že tam nikto nechcel ísť. Takže ono to neni úplne tak jednoduché. Maďarská strana robila všetko pre to, aby sa tam tí Slováci neusídlili. Takže to by som tak nebrala. Čo sa týka tej vlajky, ste asi prepočuli, že maďarskí organizátori, to Heger sa má obzerať, že aká vlajka? To je tým, že to organizátori nedali tam slovenskú vlajku, tým ukázali, za čo nás majú, aký majú postoj. To bola ťažká urážka. A to neni vecou Hegera, že má kontrolovať, či mu ten orgán, to je psia povinnosť organizátora. Takže toto, s týmto ja s vami nesúhlasím. To bolo, to bol zámer a to bolo úmyselne. Pán Kočiš, áno, národnostná menšina. Máte pravdu, že tu nikdy nebola snaha zo slovenskej strany nejak podporiť tú slovenskú menšinu, nejak im pomôcť, áno. Keď už tí Maďari ich asimilujú, bolo to treba nejak zastaviť a pomôcť im. Nebola tu bohvieaká, je to pravda. Ale ja mám... takto. To, čo som povedala ohľadne, preto... Teda takto, ja to nedávam vinu tomu ani pánovi Gyimesovi, ani tomuto zákonu. Ja som, ja apelujem na slovenskú vládu a slovenských predstaviteľov, začnite sa konečne o nich starať, lebo ja... (Prerušenie vystúpenia časomerom.)
48. schôdza NR SR - 8.deň - A. dopoludnia
Dátum: 2021-11-02
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

87. Ďakujem pekne za slovo. K tejto vynikajúcej rozprave môjho kolegu by som chcela dodať ešte takú menšiu poznámku. Ako vieme, po druhej svetovej vojne, keď vznikla, po prvej svetovej vojne, pardon, keď vznikla Maďarská republika, tak konečne prvýkrát Maďari mohli mať svoj vlastný štát, pretože Uhorsko bol mnohonárodnostný štát, kde Maďari tvorili menšinu a veľmi malú menšinu, takže konečne mali svoj štát a mohli si uplatniť svojbytnosť svojho národa, mohli sa konečne realizovať. Slováci to dosiahli až v roku ´93, respektíve ešte cez vojnu v prvej republike, krátke obdobie. A ja nechápem, nechápem tú drzosť, oni teraz chcú kúskovať Slovensko, to je konečný cieľ, pretože už otvorene hovoria o autonómii, respektíve odtrhnutí južného Slovenska, čo raz už urobili po Viedenskej arbitráži a, samozrejme, všetci vieme, že konečný cieľ je pripojenie celého, v úvodzovkách, Felvidéku. Ale Slováci nemajú, oni si Maďari, čo tu žijú, môžu si uplatňovať, majú svoj štát, môžu si svoju maďarskosť, svoje plány, svoju kultúru uplatňovať vo vlastnom štáte. A kde majú ísť Slováci? Slováci nemajú vlastný štát. Nikdy nesiahali na cudzie, chcú si len chrániť a brániť svoje záujmy na svojom území. Ďakujem.
48. schôdza NR SR - 8.deň - A. dopoludnia
Dátum: 2021-11-02
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

65. Ďakujem pekne za slovo. Predbehol ma pán Podmanický, ja som tiež bola šokovaná, keď som počula takúto výhradu, impertinentnú výhradu, ale, samozrejme, ako vždy Maďari, ktorí mali ciele, na ktoré nikdy nemohli dosiahnuť, preháňali to, a preto vždy boli porazení. Tak by to bolo aj v tomto prípade. Takže dovolím si tiež ešte sa pripojiť, právne normy v Slovenskej republike používajú len ustálené spojenia príslušník národnostnej menšiny, čiže maďarská národnostná menšina, ukrajinská národnostná menšina, poľská a tak ďalej a tak ďalej. Komunity sú všelijaké, fotografické, neviem aké, takže takéto zavádzanie je absolútne neprípustné. A chcela by som sa ešte, chcela by som teda ešte podotknúť, že a kde sú ostatné národnostné menšiny? To čo tu maďarská národnostná menšina má... Matici zoberieme peniaze a dáme v tejto strašnej finančnej mizérii Csemadoku? A čo ukrajinské spolky, poľské spolky, nemecké spolky a tak, rómske spolky, hej? Takže poďme odtiaľ, najprv dajme Matici, koľko potrebuje, a potom poďme postupne. Ja si myslím, že takýto návrh, a súhlasím s pánom podpredsedom Blanárom, je absolútne v tejto situácii neprijateľný. Ďakujem.
48. schôdza NR SR - 6.deň - A. dopoludnia
Dátum: 2021-10-27
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

95. Ďakujem pekne za slovo. Pán minister, ja by som chcela zabŕdnuť trošku do inej témy, ako sú zvyšovanie cien energií, a síce v júli 2020 začala Európska komisia právne konanie o nesplnení povinnosti proti Slovensku a ďalším 9 členským štátom kvôli pravidlám pre balíky cestovných služieb, ktoré sú v Slovenskej republike v rozpore so smernicou EÚ o balíku teda cestovných služieb. V októbri 2020 eurokomisia pristúpila k ďalšej fáze konania nesplnených povinností a zaslala do Bratislavy odôvodnené stanovisko. Slovensko vo svojej odpovedi informovali o balíku legislatívnej zmeny, pričom bol predpoklad, že táto zmena bude prijatá v marci 2020 a nadobudne platnosť 1. mája 2021. Avšak koncom marca 2021 slovenské orgány Európsku komisiu informovali, že návrh zmeny nebol prijatý a že sa začne nový legislatívny proces. Keďže Slovensko doteraz svoje právne predpisy nezmenilo, eurokomisia sa rozhodla predložiť túto vec Súdnemu dvoru EÚ s cieľom zabezpečiť, aby sa dôležité právo spotrebiteľa na súborné cestovné služby stalo opäť súčasťou slovenských právnych predpisov. Takže voči Slovensku z rozhodnutia ministerstva hospodárstva, ktoré je gestorom pre ochranu spotrebiteľa, je vedené konanie proti Slovenskej republike, ktoré bude mať za následok, samozrejme, aj finančné dopady, budú tam nejaké pokuty, tak ja len vyslovím (povedané so smiechom) nádej, že budete sa riadiť vyhlásením, vládnym vyhlásením, teda svojím vyhlásením, že všetky takéto, jak by som povedala, takéto prehrešky nebudú sanované z verejných financií, ale budú zo... (Prerušenie vystúpenia časomerom.)
48. schôdza NR SR - 3.deň - B. popoludní
Dátum: 2021-10-21
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

163. Ďakujem veľmi pekne. Ja by som chcela veľmi dôrazne upozorniť na to, že tu nejde o zákon, ktorý chce polemizovať, či očkovanie je dobré alebo zlé, či je správne, či je užitočné. Proste bez ohľadu na to my chceme len poukázať, resp. riešiť dopady očkovania, resp. následky. Pretože, samozrejme, všetci vieme a sme sa s tým určite stretli, že sú tu tie dopady, sú tu tie negatívne účinky, dokonca ich deklaruje aj sám výrobca. A každý, kto sa chce dať očkovať, predtým podpisuje, že si je vedomý toho, že tieto, toto očkovanie môže mať aj negatívne účinky. Čiže tie negatívne účinky sú, či už miernejšie, vážnejšie, alebo s následkom smrti. Takže ja si myslím, že je legitímne, aby v demokratickom štáte každý, kto je vinou niekoho iného, či už je to štát, alebo je to jednotlivý občan, či už v trestnej činnosti, pri dopravnej nehode a tak ďalej bol poškodený, tak takýto občan musí byť aj odškodnený. A toto by dupľovane malo platiť, keď sa jedná o zdravie človeka. Takže si myslím, že tu nejde o žiadny nejaký kontroverzný zákon, jednoducho je to legitímne a každý demokrat, každý slušný občan by mal tento zákon podporiť, pokiaľ skutočne mu ide o dobro a o zdravie občanov. Ďakujem.
48. schôdza NR SR - 3.deň - A. dopoludnia
Dátum: 2021-10-21
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

90. Ďakujem pekne, pán predsedajúci. Pán kolega Blaha, samozrejme, s týmto návrhom dá sa len súhlasiť. Je to tak, mníchovská zrada bola mníchovskou zradou, mali by sme si ju pripomínať. Len ja by som chcela podotknúť, že na mníchovskú zradu nadväzovala Viedenská arbitráž, dôsledkom ktorej Slovensko prišlo o časť územia, vtrhli sem fašistické horthyovské vojská, ktoré brali majetky, zabíjali ľudí a drastickým spôsobom sa proste ujali toho obsadeného územia. Takže, sú na to, o tom doklady. Ja by som prosila alebo teda by mi, pre mňa by bolo veľmi žiaduce, keby sme si aj tento deň alebo by sa pamätný deň, lebo to bolo v podstate, to bola nadväznosť na mníchovskú zradu. Čiže škoda, že sme do toho nezahrnuli aj Viedenskú arbitráž ako veľmi, by som povedala, deň, ktorý by mal byť pre nás mementom. Ďakujem.
48. schôdza NR SR - 2.deň - B. popoludní
Dátum: 2021-10-20
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

90. Ďakujem pekne za slovo, pán predsedajúci. Z dôvodovej správy navrhovaného zákona čítam, že cieľom predmetného návrhu zákona je zlepšiť podmienky participácie občanov na živote obce a v školských zariadeniach. No, ja sa trošku tak s nadľahčením chcem opýtať, a čo ženy. Ide o vyše 50-percentnú skupinu našich občanov. A čo tak zriadiť ešte aj ženský pa... keď už máme tých parlamentov všelijakých, dobre, ja súhlasím, mládežnícky. Neviem, o akú kategóriu ide, či od troch do sedem rokov, od sedem do, čiže bolo by to treba aj špecifikovať. Myslím si, že človek už musí byť aj trošku zrelý, aby vedel aj nejak posúdiť veci, dobre, ja nie som proti. Ale chcem vám povedať, že nie je to žiaden môj svetoborný vynález. Pred 20 rokmi v Slovenskej republike existoval ženský parlament. Bolo to tak viac-menej popri, popri Národnej rade a celkom dobre to fungovalo. Bolo tam veľmi veľa osobností, myslím si, žien, rôznych umelkýň aj vedkýň a političiek, niektoré dokonca aj poslankyne Národnej rady a bolo to veľmi zaujímavé, si myslím, takže mali by sme, mali by ste sa nad tým zamyslieť. To nie je kritika, to je skôr doplnenie tohoto zákona. Ďakujem.
65. schôdza NR SR - 3.deň - A. dopoludnia
Dátum: 2022-04-28
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

31. Ďakujem veľmi pekne. Vážená pani poslankyňa, toto vaše dnešné vystúpenie za poslanecký klub SaS sa zapíše do histórie Národnej rady Slovenskej republiky, lebo to asi sa stalo prvýkrát, kedy koaličný poslanec, ktorý vystúpi za vlastný klub, dostane väčší potlesk od opozičnej strany ako od vlastnej. Síce v čase, keď ste rečnili, tu boli za vás iba dvaja poslanci, takže fakt klobúk dole predtým, čo ste práve dnes predviedli vo vašom vstúpení. O akom, prosím vás, vyhýbaní vyšetrovaniu hovoríte pri pánovi poslancovi Ficovi? Veď každý vedel a každý vie, že v utorok bol vypovedať na NAKE pred vyšetrovateľom. Sám verejne vyhlásil, že nikdy sa vyšetrovaniu brániť nebude a je pripravený spolupracovať s orgánmi činnými v trestnom konaní. Vy tu hovoríte o nezávislosti súdov a právneho štátu. A kto je garanciou tohto nezávislého súdu? Súčasný policajný prezident, ktorý oznamuje dopredu, že kto kedy bude, po kom sa ide, po akých poschodiach, po akých politikoch? Po parlamente rozpráva, že pôjde koaličný, pred dvoma týždňami, ako bolo vznesené obvinenie voči Robertovi Kaliňákovi a Robertovi Ficovi, už hovorili dopredu aj politici, že niečo sa bude diať. To je garancia? Garancia je... je... čelo Špeciálnej prokuratúry, na ktorej stojí Daniel Lipšic. To je garancia? Dlhoročný politik, ktorý mal krvavé oči a má krvavé oči dodnes voči našim predstaviteľom. To je garancia právneho štátu a nezávislosti? O tom ste hovorili? A keď ste hovorili o trestnoprávnej imunite, možno historicky prvýkrát sa to stalo v histórii Národnej rady Slovenskej republiky 26. júla, kedy bola zrušená trestnoprávna imunita, a na doplnenie Borisa Suska, aby tu bola objektívnosť, tak si predstavte, že kto bol predkladateľom rušenia trestnoprávnej imunity. Nebohý Pavol Paška, Jana Laššáková, Pavol Hrušovský, Jozef Viskupič, Ladislav... László Solymosi, Ľudovít Kaník a Juraj Miškov - tohto času bol členom SaS. Čiže aj vaša strana sa podpísala pod... (Prerušenie vystúpenia časomerom.)
64. schôdza NR SR - 1.deň - B. popoludní
Dátum: 2022-04-27
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

68. Ďakujem pekne, pán predseda. Deniska, ty si čítala tú komunikáciu esemeskovú medzi ministrom vnútra a bývalým nebohým už generálom Lučanským. Už sám ten obsah tých správ je na vážne zamyslenie sa nad tým, že čo ešte pán minister Mikulec hľadá vo svojej funkcii, ale zase zopakujem to, čo som zopakoval aj v predchádzajúcej faktickej, veď túto komunikáciu a takúto žiadosť o spis potvrdil sám riaditeľ bratislavskej NAKA. Zajtra budeme na... ráno o deviatej riešiť súhlas so žiadosťou na vydanie nášho predsedu strany na väzobné stíhanie za zosnovanie a zorganizovanie zločineckej skupiny, pretože mali zbierať údaje na bývalého prezidenta a na súčasného ministra financií. A toto je, prosím vás, čo, keď minister si žiada spis ku konkrétnym veciam, konkrétne sa pýta na konkrétneho človeka a chce vedieť a opisuje tam tie vzťahy? Dokonca aj v rádiu Expres, pokiaľ mám správne informácie, to minister vnútra potvrdil, že takáto komunikácia prebehla. A keď sa na to spýtali súčasného jeho prezidenta Policajného zboru, tak sám odpovedal, že minister o takých veciach ani nemá čo vedieť. Tak o čom sa vlastne teraz bavíme? Toto neni hlava organizovanej skupiny, keď vydáva takéto pokyny a zbiera takéto informácie, aby ich posunul ďalej, aby sa riešili ďalej? A o tých vzťahoch, o ktorých si hovorila, že kto je koho priateľ, otec a tak, tak k tomu sa ani vyjadrovať nebudem, lebo to už je zarážajúce, keď je to pravda, ale zase to bude asi len náhoda. A dnes som to na výbore povedal, že včera prezident Policajného zboru presne ukázal v priamom prenose, že ako sa o veciach rozhoduje, keď dopredu informoval o tom, že bude obvinený koaličný poslanec. A kto je zodpovedný za policajného prezidenta? Predsa minister vnútra, lebo... (Prerušenie vystúpenia časomerom.)
64. schôdza NR SR - 1.deň - B. popoludní
Dátum: 2022-04-27
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

54. Ďakujem pekne, pán predsedajúci. Rišo, ty si sa oprel vo svojom vystúpení o komunikáciu, resp. presnejší budem, o esemeskovú komunikáciu, ktorá prebehla medzi nebohým generálom Milanom Lučanským a škoda že súčasným ešte stále ministrom vnútra. Je obsah dôležitý tejto komunikácie, ale dôležitá je aj tá vec, kde novinári oslovili riaditeľa bratislavskej NAKA pána Štefaňáka, že či taká požiadavka na neho niekedy v minulosti bola, a ten tú požiadavku potvrdil. Čiže dnes možno keby sme sa spýtali bývalého riaditeľa NAKA, že či s takou požiadavkou došiel za pánom Štefaňákom a či tá požiadavka bola od policajného prezidenta zdôvodnená policajným prezidentom, tak teoreticky možnože by to tiež potvrdil. Jediný, kto to nepotvrdí, je už nebohý Milan Lučanský, čo mi je veľmi ľúto. A možno sa vrátim do minulosti, keď v jednom z rozhovorov s Milanom Lučanským odznela aj táto veta a novinár sa spýtal: "Pri oznámení svojho odchodu ste medzi dôvodmi zdôrazňovali zvyšujúcu sa politizáciu zboru. Trváte na tom aj dnes?" "Na tom trvá vládna garnitúra. Ja sa tomu môžem iba prizerať." A on sa tomu prizerať nemohol už, a preto zo zboru odišiel. A dovolím si tvrdiť, že presne dnes sa tieto slová potvrdzujú.
63. schôdza NR SR - 1.deň - A. dopoludnia
Dátum: 2022-03-30
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

186. Ďakujem pekne. Vilko, ja sa ti chcem veľmi pekne poďakovať za tvoje vystúpenie, pretože ako primátor mesta, ktoré je v súčasnosti možno nazvané aj nárazníkovým mestom, čo sa týka prichádzajúcich ľudí z Ukrajiny, tak si presne popísal, že ako sa štát zachoval, keď si zvolal krízový štáb. Nielenže neprišli, ale nemali ani toľko odvahy sa ospravedlniť a podať vám pomocnú ruku. Potom ste začali vy aktívne konať, pretože ste videli, že situácia je zlá, no a tu sa potom potvrdzujú dve také múdre myšlienky, že aktívny blbec je horší ako triedny nepriateľ a namiesto poďakovania sa vám dostalo to, že vám povedali, že zbaľte si švestky, lebo máme súkromnú firmu, ktorá to dokáže urobiť oveľa lepšie ako vy. Takže presne to je tá filozofia a myslím si, že tak ako to v úvodnom slove náš predseda dal tomu vecnú a politickú rovinu, tak ty s Boriskom Suskom ste to rozobrali na súčiastky argumentačne tak, že ak toto už neotvorí koaličným poslancom oči, tak potom neni ani vôbec o čom rozprávať.
60. schôdza NR SR - 3.deň - A. dopoludnia
Dátum: 2022-03-17
Poslanec: Saloň, Marián (SMER - SD)
Druh vystúpenia: Vystúpenie v rozprave

58. Ďakujem veľmi pekne, vážený pán podpredseda. Kolegyne, kolegovia, veľmi krátko, keďže nemám možnosť iným spôsobom, tak som sa prihlásil do rozpravy. Pani kolegyňa, vy ste to tak na konci s úsmevom, ste nevedeli prísť na to slovo, že ako to povedať. No ja vám to tak naznačím, že ako to povedať, že jednoducho ako od toho, toho štátneho zamestnanca v danom meste bez jeho súhlasu dať na iné miesto, čiže sa ho zbaviť. Asi o tom je tento zákon, lebo zdôvodniť túto krátku novelu zákona o štátnej službe tým, že bude to administratívne menej náročné, no to je taký trošku alibizmus, lebo čo už môže byť problém na tom, že ak idete štátneho zamestnanca a mu zrušíte miesto v danom meste a idete ho preložiť na iné miesto v tom istom meste, no aký už je problém, aby tam bol ten jeho súhlas. No asi taký, že keď mu ideme spraviť zle, tak ten štátny zamestnanec to predsa nepodpíše. Sami dobre viete, že zákon o štátnej službe už ste zmenili tak, že odvolávate bez udania dôvodu, na návrh, na návrh na... priameho nadriadeného generálny tajomník služobného úradu príslušného ministra odvolá toho riadiaceho pracovníka a vy dnes vlastne idete vytvoriť ďalší priestor na to, ako si zjednodušiť situáciu, že ak štátny zamestnanec má problém, že v rámci jedného mesta z jedného miesta na druhé miesto musí dať súhlas, tak vy ho idete zbaviť toho súhlasu a vlastne idete tam dať jednostranný úkon. Samozrejme, jasné, bude mať možnosť sa ten štátny zamestnanec odvolať, ale nemôžte to skrývať za to, že ide o to zjednodušenie administratívnej záťaže, a treba to presne pomenovať tak, ako to je. Preto si myslím, že nemôže byť problém jeden súhlas štátneho zamestnanca pri preložení z miesta na miesto v danom mieste. Ďakujem pekne.